ai4bharat/Pralekha huggingface dataset:
रक्षा मंत्रालय
रक्षा मंत्री श्री राजनाथ सिंह ने एनसीसी प्रशिक्षण के लिए मोबाइल ऐप लॉन्च किया
रक्षा मंत्री श्री राजनाथ सिंह ने आज यहां डायरेक्टोरेट जनरल नेशनल कैडेट कॉर्प्स  मोबाइल प्रशिक्षण ऐप लॉन्च किया। यह ऐप एनसीसी कैडेटों के देशव्यापी ऑनलाइन प्रशिक्षण के संचालन में सहायता करेगा।
कोविड-19 द्वारा थोपे गए प्रतिबंधों को देखते हुए, एनसीसी कैडेटों के प्रशिक्षण पर प्रतिकूल प्रभाव पड़ा था क्योंकि अधिकांशतः यह संपर्क आधारित ही होता है। चूंकि निकट भविष्य में विद्यालयों/महाविद्यालयों के खुलने की संभावना नहीं है, इसलिए ऐसी आवश्यकता महसूस की जा रही थी कि डिजिटल माध्यम के उपयोग के द्वारा एनसीसी कैडेटों को प्रशिक्षण प्रदान किया जा सकता है। रक्षा मंत्री ने ऐप के लॉन्च के दौरान वीडियो कॉन्फ्रेसिंग के जरिये एनसीसी कैडेटों के परस्पर बातचीत भी की और उनके प्रश्नों के उत्तर दिए। रक्षा मंत्री ने उनकी सफलता की कामना की और उन्हें जीवन के सभी क्षेत्रों में उत्कृष्ट प्रदर्शन करने को प्रेरित किया।
एनसीसी कैडेटों को अपने संबोधन में रक्षा मंत्री ने कहा कि यह ऐप उनके लिए डिजिटल तरीके से सीखने तथा प्रत्यक्ष शारीरिक आपसी मुलाकातों पर प्रतिबंध के कारण कोविड-19 द्वारा पेश की गई चुनौतियों का सामना करने में उपयोगी होगा। उन्होंने कहा कि अगर कोई दृढ़ संकल्प और आत्म विश्वास के साथ आगे बढ़ता है तो वह सभी प्रकार की बाधाओं को पार करने और जीवन में सफलता प्राप्त करने में सक्षम हो जाएगा। श्री राजनाथ सिंह ने एक लाख से अधिक एनसीसी कैडेटों के योगदान की सराहना की जिन्होंने महमारी के खिलाफ लड़ाई में विभिन्न दायित्वों के निर्वहन के द्वारा अग्रिम पंक्ति के कोरोना योद्धाओं की सहायता की। उन्होंने कहा कि एनसीसी एकता, अनुशासन, देश की सेवा का मूल्य समावेशित करता है और एनसीसी के कई कैडेट आगे चलकर महान हस्ती बन गए जैसे प्रधानमंत्री श्री नरेन्द्र मोदी, एयर मार्शल अर्जन सिंह, खिलाड़ी अंजलि भागवत, पूर्व विदेश मंत्री श्रीमती सुषमा स्वराज और पूर्व रक्षा मंत्री श्री मनोहर पर्रिकर। इसके अतिरिक्त, रक्षा मंत्री खुद भी एक एनसीसी कैडेट रह चुके हैं।
डीजीएनसीसी मोबाइल प्रशिक्षण ऐप का उद्देश्य एनसीसी कैडेटों को एक प्लेटफार्म पर समस्त प्रशिक्षण सामग्री  उपलब्ध कराना है। इस ऐप को एक प्रश्न विकल्प शामिल करने के द्वारा परस्पर संवादमूलक बनाया गया है। इस विकल्प का उपयोग करने के द्वारा कोई भी कैडेट प्रशिक्षण सिलेबस के बारे में प्रश्न पूछ सकता है और उसका उत्तर योग्य इंस्ट्रक्टरों के एक पैनल द्वारा दिया जाएगा।
यह ऐप निश्चित रूप से प्रधानमंत्री श्री नरेन्द्र मोदी के डिजिटल इंडिया विजन की तर्ज पर एनसीसी प्रशिक्षण के ऑटोमेशन की दिशा में एक सकारात्मक कदम है और महामारी के इस चुनौतीपूर्ण समय में एनसीसी कैडेटों को प्रशिक्षण सामग्री की सरल सुविधा उपलब्ध कराने में सहायता करने में दीर्घकालिक भूमिका निभाएगा।
इस अवसर पर एनसीसी के महानिदेशक डॉ. अजय कुमार, लेफ्टिनेंट जनरल राजीव चोपड़ा एवं मंत्रालय के अन्य वरिष्ठ सिविल तथा सैन्य अधिकारी भी उपस्थित थे।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 149.06 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 16.80 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,49,06,76,985
|
|
शेष टीके
|
|
16,80,89,481
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 149.06 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16.80 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
शिक्षा मंत्रालय
योग जीवनशैली को बदलने और चेतना को उत्पन्न करने का साधन - डॉ. रमेश पोखरियाल 'निशंक'
(केंद्रीय मानव संसाधन विकास मंत्री डॉ. रमेश पोखरियाल 'निशंक' ने आज पांचवे अंतरराष्ट्रीय योग दिवस को दिल्ली के बुराड़ी गांव में आम लोगों के बीच योग अभ्यास करके मनाया।
डॉ. निशंक ने वहां उपस्थित जन समूह को योग के महत्व के बारे में बताया और योग को नियमित दिनचर्या में शामिल करने का आग्रह किया। केंद्रीय मंत्री ने साथ ही कहा कि योग चिंता और तनाव से मुक्ति देता है। इसमें श्वास तकनीक, ध्यान प्रक्रिया और साधारण व्यायाम करने से ही व्यक्ति सदैव स्वस्थ और प्रसन्न रहता है अतः अपने आप में और योग में विश्वास रखें तथा सकारात्मक सोच के साथ सदैव योगाभ्यास करे।
केंद्रीय मंत्री ने कहा कि योग अपनी जीवनशैली को बदलने और चेतना को उत्पन्न करने के साथ ही जलवायु परिवर्तन की समस्या से निपटने में मदद कर सकता है।
केंद्रीय मंत्री ने प्रधान मंत्री श्री नरेन्द्र मोदी को बधाई देते हुए कहा कि आज प्रधानमंत्री जी के प्रयासों की वजह से दुनिया भर में योग दिवस मनाया गया है। योग दुनिया को भारत की अनमोल देन है, इसके माध्यम से तन, मन और आत्मा सभी को साधा जा सकता है।
प्रधानमंत्री कार्यालय
प्रधानमंत्री ने तमिलनाडु बस दुर्घटना में लोगों की मौत पर शोक व्यक्त किया
(प्रधानमंत्री श्री नरेन्द्र मोदी ने तमिलनाडु के तिरूपुर जिले में हुई बस दुर्घटना में लोगों की मौत पर शोक व्यक्त किया है।
ट्वीट संदेश में प्रधानमंत्री ने कहा “तमिलनाडु के तिरुपुर जिले में हुई बस दुर्घटना से बहुत व्यथित हूं। दुख की इस घड़ी में मेरी संवेदनाएं और प्रार्थनाएं शोकसंतप्त परिवारों के साथ हैं। मैं दुर्घटना में घायल हुए लोगों के शीघ्र स्वस्थ होने की आशा करता हूं।’
स्वास्थ्य एवं परिवार कल्याण मंत्रालय
डब्ल्यूएचओ की प्रति दिन दस लाख की आबादी पर 140 कोविड जांच की सलाह
भारत में 22 राज्य/केंद्र शासित प्रदेश पहले से ही प्रति दिन दस लाख आबादी पर 140 कोविड जांच कर रहे हैं
प्रति दस लाख की आबादी पर जांच का आंकडा 8994 से ज्यादा
विश्व स्वास्थ्य संगठन-डब्ल्यूएचओ ने कोविड-19 के संदर्भ में "सार्वजनिक स्वास्थ्य और सामाजिक उपायों को समायोजित करने के लिए सार्वजनिक स्वास्थ्य मानदंड पर अपने नोट में संदिग्ध मामलों के लिए व्यापक निगरानी की सलाह दी है। व्यापक निगरानी और संदिग्ध मामलों के परीक्षण की अवधारणा की व्याख्या करते हुए, डब्ल्यूएचओ ने सलाह दी है कि देश में प्रति दस लाख की आबादी पर प्रति दिन 140 जांच होनी चाहिए।
केन्द्र और राज्यों/केंद्र शासित प्रदेशों द्वारा किए गए विभिन्न समन्वित प्रयासों के साथ, भारत में 22 राज्य/ केंद्र शासित प्रदेश पहले से ही प्रति दिन दस लाख की आबादी पर 140 से अधिक कोविड जांच संचालित कर रहे हैं। डब्ल्यूएचओ के सुझाव के अनुरूप परीक्षण क्षमता बढ़ाने के लिए राज्यों/ केंद्रशासित प्रदेशों को नियमित रूप से सलाह दी जा रही है।
देश में कोविड-19 की जांच के लिए प्रयोगशालाओं का लगातार बढ़ता नेटवर्क परीक्षणों की बढ़ती संख्या में मदद कर रहा है। मौजूदा समय में देश में सरकारी क्षेत्र की 865 और निजी क्षेत्र की 358 प्रयोगशालाओं के साथ कुल परीक्षण प्रयोगशालाओं की संख्या 1223 है। परीक्षण के लिए सबसे उत्तम माने जाने वाले आरटी –पीसीआर परीक्षण के अलावा ट्रूनेट और सीबीएनएएटी का इस्तेमाल भी परीक्षण सुविधाओं को बढ़ाने के लिए किया जा रहा है।
•रियल टाइम आरटी-पीसीआर आधारित प्रयोगशालाएं :कुल 633 
• ट्रूनैट आधारित परीक्षण प्रयोगशालाएं: कुल491 
• सीबीएनएएटी आधारित परीक्षण प्रयोगशालाएं: कुल 99 
प्रयोगशालाओं की संख्या में लगातार बढ़ोत्तरी देखी जा रही है। जनवरी 2020 में जहां एक प्रयोगशाला थी वही मार्च 2020 में बढ़कर 121 हो गईं और अब इनकी संख्या 1223 हो चुकी है।
पिछले 24 घंटों के दौरान कोविड का पता लगाने के लिए 3,20,161 नमूनों का परीक्षण किया गया है। अब तक परीक्षण किए गए नमूनों की कुल संख्या 1,24,12,664 हो चुकी है। भारत में प्रति दस लाख की आबादी पर परीक्षण की दर लगातार बढ़ रही है। आज यह आंकड़ा 8994.7 को छू चुका है। 14 जुलाई 2020 को, एक ही दिन में 3.2 लाख से अधिक परीक्षण किए गए थे।
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/ और @MoHFW_INDIA
कोविड-19 से संबंधित तकनीकी प्रश्न technicalquery.covid19[at]gov[dot]in पर और अन्य प्रश्न ncov2019[at]gov[dot]in पर ई-मेल और @CovidIndiaSeva पर पूछा जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 or 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf .पर उपलब्ध है।
गृह मंत्रालय
चक्रवाती तूफान ‘अम्फान’ के बाद स्थिति प्रबंधन के लिए पश्चिम बंगाल में एनडीआरएफ की 10 अतिरिक्त टीमें तैनात की गई हैं
एनडीआरएफ की 26 टीमें पहले से ही पश्चिम बंगाल के चक्रवाती तूफान प्रभावित क्षेत्रों में बहाली कार्य के लिए तैनात हैं
पश्चिम बंगाल सरकार के आपदा प्रबंधन एवं नागरिक सुरक्षा विभाग में प्रधान सचिव से अतिरिक्त टीमों की तैनाती के लिए लिखित अनुरोध प्राप्त होने पर एनडीआरएफ की दस अतिरिक्त टीमों की व्यवस्था करने के बाद उन्हें जल्द से जल्द पश्चिम बंगाल के बाहर स्थित एनडीआरएफ स्थानों या केंद्रों से रवाना किया जा रहा है। इन टीमों के आज देर रात तक कोलकाता पहुंच जाने की संभावना है।
वर्तमान में एनडीआरएफ की 26 टीमें पश्चिम बंगाल के चक्रवाती तूफान प्रभावित क्षेत्रों में विभिन्न सेवाओं की बहाली से जुड़े कार्यों के लिए तैनात हैं। 10 अतिरिक्त टीमों की तैनाती से चक्रवाती तूफान अम्फान से प्रभावित पश्चिम बंगाल के 6 जिलों में एनडीआरएफ की कुल 36 टीमों की तैनाती सुनिश्चित हो जाएगी।
स्वास्थ्य एवं परिवार कल्याण मंत्रालय
कोविड-19 अपडेट
बीते चौबीस घंटे में 81 लाख से अधिक टीके लगाए गए
राष्ट्रव्यापी टीकाकरण अभियान के तहत अभी तक 66.30 करोड़ टीके लगाये जा चुके हैं
पिछले 24 घंटों के दौरान भारत में 47,092 नए मामले सामने आए
सक्रिय मामले कुल मामलों के 1.19 प्रतिशत हैं
भारत में वर्तमान में 3,89,583 सक्रिय मामले हैं
वर्तमान में रिकवरी दर 97.48 प्रतिशत है
पिछले 24 घंटों के दौरान 35,181 रोगी स्वस्थ हुए, देश भर में अभी तक कुल 3,20,28,825 मरीज स्वस्थ हुए
साप्ताहिक पॉजिटिविटी दर वर्तमान में 2.62 प्रतिशत है; पिछले 69 दिनों से 3 प्रतिशत से कम है
दैनिक पॉजिटिविटी दर 2.80 प्रतिशत है
अभी तक कुल 52.48 करोड़ जांचें की जा चुकी हैं
रक्षा मंत्रालय
भारतीय तटरक्षक बल ने मुंबई के निकट समुद्री यात्रा के दौरान एक चीनी नागरिक को चिकित्सा सहायता के लिए सुरक्षित निकाला
भारतीय तटरक्षक बल ने 16-17 अगस्त, 2023 की मध्यरात्रि को मुंबई से लगभग 200 किलोमीटर दूर अरब सागर में पनामा ध्वज वाले अनुसंधान पोत, एमवी डोंग फैंग कान टैन नंबर 2 से एक चीनी नागरिक को चिकित्सा सहायता के लिए सुरक्षित निकाला। मौसम संबंधी चुनौतियों के बीच और अंधेरी रात में उन्हें सुरक्षित निकालने की प्रक्रिया पूरी की गई।
मुंबई में समुद्री बचाव समन्वय केंद्र को यह सूचना मिली कि रिसर्च पोत में सवार चालक दल में शामिल यिन वेइगयांग नाम व्यक्ति को दिल का दौरा पड़ा है और उसे तत्काल चिकित्सा सहायता देने की आवश्यकता है। चीन से संयुक्त अरब अमीरात जा रहे जहाज के साथ तुरंत संवाद कायम किया गया और आवश्यक टेलीमेडिसिन सलाह प्रदान की गई।
उन्हें तत्काल सुरक्षित निकाले जाने और बाद में चिकित्सा सहायता के लिए सर्वोत्तम संभव विकल्पों पर विचार करते हुए, मरीज को सीजी एएलएच एमके-III द्वारा एयरलिफ्ट किया गया, और प्राथमिक उपचार दिया गया। बाद में उन्हें आगे के चिकित्सा प्रबंधन के लिए जहाज के एजेंट के पास स्थानांतरित कर दिया गया।
रात के अंधेरे में सीजी एएलएच और सीजीएएस दमन द्वारा किए गए त्वरित ऑपरेशन ने समुद्र में एक विदेशी नागरिक के बहुमूल्य जीवन को बचाने में सक्षम बनाया, जिससे भारतीय तटरक्षक बल की "वी प्रोटेक्ट" के आदर्श वाक्य के रूप में संकल्प की पुष्टि हुई।
आयुष
आयुष मंत्रालय "वैश्विक स्वास्थ्य के लिए आयुष" विषय के अंतर्गत विभिन्न पहलों का प्रदर्शन करेगा
भारतीय अंतर्राष्ट्रीय व्यापार मेला-2022 में आयुष मंत्रालय के मंडप में स्वस्थ आयुष जीवन शैली को शिक्षित / प्रचारित करने के लिए विभिन्न विचार विमर्श की गतिविधियाँ आयोजित की जाएंगी
आयुष मंडप का मुख्य आकर्षण सॉफ्टवेयर आधारित प्रकृति और मिजाज परीक्षण और आयुष धाराओं की नि:शुल्क बाह्य रोगी विभाग सुविधाएं उपलब्ध होंगी
आयुष स्टार्ट-अप एक और आकर्षण का प्रमुख बिंदु होगा
आयुष मंत्रालय ने 14 से 27 नवंबर 2022 तक नई दिल्ली के प्रगति मैदान में अपने मंडप के माध्यम से 41वें भारतीय अंतर्राष्ट्रीय व्यापार मेले में अपनी पहल और विभिन्न उपलब्धियों को प्रदर्शित करने के लिए पूरी तैयारी कर ली है। मंत्रालय "वैश्विक स्वास्थ्य के लिए आयुष" विषय पर अपनी पहल पर प्रकाश डालेगा।
आयुर्वेद, योग और प्राकृतिक चिकित्सा, यूनानी, सिद्ध, सोवा-रिग्पा और होम्योपैथी चिकित्सा प्रणाली के अंतर्गत विभिन्न आयुष संस्थान और अनुसंधान निकाय लोगों को जागरूक करने के लिए अपने स्टाल लगाएंगे। इन स्टाल के माध्यम से लोगों को जागरूक किया जाएगा कि कैसे वे दैनिक दिनचर्या के माध्यम से आयुष प्रणाली के अंतर्गत उपलब्ध आहार संबंधी आदतों को अपनी जीवन शैली में शामिल करके अच्छे स्वास्थ्य को बनाए रख सकते हैं।
व्यापार मेले में इस वर्ष के आयुष मंडप का मुख्य आकर्षण दिलचस्प विचार-विमर्श की गतिविधियां है, जहाँ आगंतुकों को साबुन, जेल, क्रीम, गोली, आदि, मसालों की पहचान और मिलान जैसी "अपना स्वयं के आयुष आइटम बनाएं" जैसी गतिविधियों के माध्यम से आयुष के लाभों के बारे में पता चलेगा। आगंतुकों को यह भी पता चलेगा कि सांप और सीढ़ी जैसे पुराने आसान खेलों के माध्यम से स्वस्थ जीवन शैली को कैसे विकसित किया जा सकता है। अन्य दिलचस्प गतिविधियाँ जैसे "दादी से पूछो" आयोजित की जाएंगी जहाँ आपको इस बारे में जानकारी दी जाएगी कि आपकी कुछ स्वास्थ्य समस्याओं के लिए रसोई में उपलब्ध समाधानों का उपयोग किया जा सकता है। आगंतुकों को विभिन्न स्वास्थ्य लाभ वाले औषधीय पौधे नि:शुल्क प्रदान किए जाएंगे। आयुष प्रश्नोत्तरी के विजेताओं को आकर्षक पुरस्कार प्रदान किए जाएंगे।
आगंतुकों के लिए नि:शुल्क बाह्य रोगी विभाग-ओपीडी सुविधा का लाभ प्रदान किया जाएगा, जहां आयुर्वेद, यूनानी, होम्योपैथी, सिद्ध, सोवा रिग्पा, योग और प्राकृतिक चिकित्सा के आयुष चिकित्सक/वैद्य स्वास्थ्य परामर्श देंगे। सॉफ्टवेयर आधारित प्रकृति परीक्षण और मिजाज परीक्षण किया जाएगा, जहां व्यक्ति की प्रकृति  और मिजाज  का आकलन किसी व्यक्ति के प्रोफाइल या अद्वितीय मनोदैहिक स्वभाव के आधार पर किया जा सकता है, जिसमें उसका व्यक्तित्व या उसकी शारीरिक, कार्यात्मक और व्यवहारिक विशेषताएं शामिल है।
नई दिल्ली के मोरारजी देसाई राष्ट्रीय योग संस्थान  के विशेषज्ञों द्वारा योग फ्यूजन कार्यक्रम, सजीव योग प्रदर्शन, कार्यस्थल पर योग विराम और योग चिकित्सा का प्रदर्शन किया जाएगा।
आयुष मंत्रालय भारत के चुस्त स्टार्टअप ईकोसिस्टम के माध्यम से आयुर्वेद, योग और प्राकृतिक चिकित्सा, यूनानी, सिद्ध और होम्योपैथी क्षेत्र में उद्यमिता को बढ़ावा दे रहा है। विभिन्न श्रेणियों में 14 से अधिक स्टार्टअप आयुष की बढ़ती क्षमता का प्रदर्शन करेंगे।
आयुष मंडप में दिलचस्प आयुष प्रश्नोत्तरी कियोस्क भी स्थापित किए जा रहे हैं, जिसमें विजेताओं को आकर्षक पुरस्कार प्रदान किए जाएंगे।
मंत्रिमण्डल
केन्द्रीय मंत्रिमंडल ने भारतीय परिवहन क्षेत्र में आईटीएफ गतिविधियों का समर्थन करने के लिए भारत और फ्रांस के बीच अनुबंध पर हस्ताक्षर को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को अवगत कराया गया कि अंतर्राष्ट्रीय परिवहन मंच और प्रौद्योगिकी सूचना, पूर्वानुमान एवं आकलन परिषद  की ओर से फ्रांस के आर्थिक सहयोग एवं विकास संगठन के साथ एक अनुबंध पर हस्ताक्षर किए गए हैं, ताकि भारतीय परिवहन क्षेत्र में अंतर्राष्ट्रीय परिवहन मंच  की गतिविधियों का समर्थन किया जा सके।
इस अनुबंध पर 6 जुलाई, 2022 को हस्ताक्षर किए गए थे।
इस अनुबंध के तहत की जाने वाली गतिविधियों का लक्ष्य होगा:
i. नए वैज्ञानिक परिणाम;
ii. नया नीतिगत दृष्टिकोण;
iii. वैज्ञानिक संवाद को बढ़ाकर क्षमता निर्माण
iv. भारत में परिवहन क्षेत्र को कार्बनीकरण से मुक्त करने के लिए उपयुक्त प्रौद्योगिकी विकल्पों की पहचान।
प्रधानमंत्री कार्यालय
प्रधानमंत्री 9 अप्रैल 2021 को डॉ. हरेकृष्ण महताब द्वारा लिखी पुस्तक ओडिशा इतिहास के हिंदी संस्करण का लोकार्पण करेंगे
प्रधानमंत्री श्री नरेन्द्र मोदी ‘उत्कल केशरी’ डॉ. हरेकृष्ण महताब द्वारा लिखित पुस्तक ‘ओडिशा इतिहास’ का हिंदी अनुवाद का लोकार्पण 9 अप्रैल 2021 को अंबेडकर इंटरनेशनल सेंटर, जनपथ, नई दिल्ली से दोपहर 12 बजे करेंगे। अब तक ओड़िया और अंग्रेजी में उपलब्ध इस पुस्तक का हिंदी में अनुवाद श्री शंकरलाल पुरोहित द्वारा किया गया है। केंद्रीय मंत्री श्री धर्मेंद्र प्रधान और कटक के सांसद श्री भर्तृहरि महताब  भी इस अवसर पर उपस्थित रहेंगे। हिंदी संस्करण के विमोचनका आयोजन हरेकृष्ण महताब फाउंडेशन द्वारा किया गया है।
लेखक के बारे में—
डॉ. हरेकृष्ण महताब भारतीय स्वतंत्रता आंदोलन में एक महत्वपूर्ण शख्सियत थे। उन्होंने 1946 से 1950 तक और 1956 से 1961 तक ओडिशा के मुख्यमंत्री के रूप में भी कार्य किया। उन्होंने अहमद नगर किला जेल में ‘ओडिशा इतिहास' पुस्तक लिखी, जहां उन्हें 1942-1945 के दौरान दो साल से अधिक समय तक जेल में रखा गया।
रेल मंत्रालय
मिशन मोड परभारतीय रेलवे ने पिछले वर्ष के अगस्त महीने की तुलना में इस साल की समान अवधि मेंअधिक माल ढुलाई की
अगस्त 2020 में भारतीय रेलवे ने कुल 94.33 मिलियन टन माल ढुलाई की जो पिछले साल की समान अवधि की तुलना में 3.31 मिलियन टन अधिक है
रेल के जरिए माल ढुलाई को आकर्षक बनाने के लिए भारतीय रेलवे की ओर से कई तरह की रियायतें और छूट दी जा रही हैं
मिशन मोड पर,भारतीय रेलवे ने माल ढुलाई की गतिविधियों को बढ़ाते हुए एक और बड़ी उपलब्धि हासिल कर ली है। अगस्त 2019 में भारतीय रेल ने जितनी माल ढुलाई की उससे कहीं ज्यादा माल ढुलाई इस साल अगस्त महीने में की गई।
अगस्त 2020 में भारतीय रेल ने 94.33 मिलियन टन माल की ढुलाई की जो पिछले साल की समान अवधि की तुलना में 3.31 मिलियन टन अधिक है। अगस्त 20219 में रेलवे ने 91.02 मिलियन टन सामान की ढुलाई की थी।
अगस्त 2020 में भारतीय रेलवे ने कुल 94.33 मिलियन टन सामान की ढुलाई की जिसमें 40.49 मिलियन टन कोयला, 12.46 मिलियन टन लौह अयस्क, 6.24 मिलियन टन खाद्यान्न, 5.32 मिलियन टन खाद, 4.63 मिलियन टन सीमेंट और 3.2 मिलियन टन खनिज तेल शामिल है।
रेलवे अपनी माल ढुलाई गतिविधियों में सुधार लाने के लिए इसे संस्थागत रूप देने की तैयारी में है।आने वाले समय में मालगाड़ियों का संचालन नए जीरो बेस्ड टाइम टेबुल के आधार पर किया जाएगा।
उल्लेखनीय है कि अपनी माल ढुलाई गतिविधियों को आकर्षक बनाने के लिए भारतीय रेलवे की ओर से कई तरह की रियायतें / छूट दी जा रही हैं।
कोविड 19 के समय का उपयोग भारतीय रेलवे की ओर सेअपनी समस्त गतिविधियों की दक्षता और प्रदर्शन को बेहतर बनाने के अवसर में रूप में किया गया।
प्रधानमंत्री कार्यालय
प्रधानमंत्री ने श्री एन सी देबबर्मा के निधन पर शोक व्यक्त किया
प्रधानमंत्री श्री नरेन्द्र मोदी ने त्रिपुरा के मंत्री और राजनीतिक नेता श्री एनसी देबबर्मा के निधन पर शोक व्यक्त किया है।
श्री मोदी ने एक ट्वीट में कहा:
‘श्री एनसी देबबर्मा जी को आने वाली पीढ़ियां जमीनी स्तर पर काम करने वाले एक मेहनती राजनीतिक नेता के रूप में याद रखेंगी, जिन्होंने सदैव लोगों की भलाई के लिए काम किया। उन्होंने त्रिपुरा की प्रगति में महत्वपूर्ण योगदान दिया। उनके निधन से मर्माहत हूं। उनके परिवार और समर्थकों के प्रति गहरी संवेदनाएं। ओम शांति।’
पर्यावरण, वन एवं जलवायु परिवर्तन मंत्रालय
माधव राष्ट्रीय उद्यान, मध्य प्रदेश में बाघ लाए गए
केंद्रीय पर्यावरण, वन एवं जलवायु परिवर्तन मंत्री श्री भूपेन्द्र यादव ने मध्य प्रदेश के मुख्यमंत्री श्री शिवराज सिंह चौहान एवं केंद्रीय नागरिक उड्डयन मंत्री श्री ज्योतिरादित्य सिंधिया द्वारा माधव राष्ट्रीय उद्यान में दो बाघों को छोड़े जाने की सिलसिलेवार ट्वीट कर जानकारी दी। बांधवगढ़ से एक मादा बाघ और सतपुड़ा टाइगर रिजर्व से एक नर बाघ को लाकर माधव राष्ट्रीय उद्यान में छोड़ा गया। बांधवगढ़ टाइगर रिजर्व से साढ़े तीन साल की बाघिन को माधव नेशनल पार्क, मध्य प्रदेश में विशेष रूप से बनाए गए सॉफ्ट रिलीज एनक्लोजर में रखा गया है। श्री यादव ने कहा कि प्रधानमंत्री श्री नरेन्द्र मोदी के नेतृत्व में भारत वन्यजीव संरक्षण और स्थानीय समुदायों के लिए पर्यटन संबंधी आजीविका के अवसरों को बढ़ावा देने में अभूतपूर्व प्रगति कर रहा है।
1956 में अधिसूचित मध्य प्रदेश के सबसे पुराने राष्ट्रीय उद्यानों में से एक माधव राष्ट्रीय उद्यान में अतीत में बाघों की अच्छी खासी आबादी रही है। इन वर्षों में, राष्ट्रीय उद्यान में बाघ की छिटपुट उपस्थिति थी और आखिरी बार बाघ की उपस्थिति 2012 में देखी गई थी। 354.61 वर्ग किमी के क्षेत्र में फैले इस पार्क का स्थान संरक्षण महत्व रखता है क्योंकि इसमें राजस्थान में रणथंभौर टाइगर रिजर्व के साथ मध्य प्रदेश के पन्ना टाइगर रिजर्व को जोड़ने की क्षमता है।
माधव राष्ट्रीय उद्यान में बाघों की आबादी को फिर से बहाल करने के प्रस्ताव के तहत मध्य प्रदेश वन विभाग ने बांधवगढ़ टाइगर रिजर्व और पन्ना टाइगर रिजर्व और भोपाल के आसपास से 5 बाघों  को स्थानांतरित करने की योजना तैयार की थी। बाघों के रहने के लिए 1.3 हेक्टेयर के 3 बाड़े बनाए गए हैं। इनमें से प्रत्येक बाड़े को गेट के माध्यम से आपस में जोड़ा गया है और पानी, छाया और प्राकृतिक वृक्षों के आवरण के लिए प्रावधान किया गया है। फील्ड स्टाफ द्वारा नए लाए गए बाघों पर चौबीसों घंटे नजर रखी जाएगी। बाघों की निगरानी के लिए बचाव वाहन, पिंजरों, इमोबिलाइजिंग गन, ड्रग्स से लैस एक पूर्णकालिक पशु चिकित्सक को राष्ट्रीय उद्यान में तैनात किया गया है।
एमजी/एमएस/एआर/वीएस/एजे
(Visitor Counter : 406
रक्षा मंत्रालय
थल सेना प्रमुख ने 22वें राष्ट्रमंडल खेलों में शामिल होने वाले भारतीय सेना के प्रतिभागियों को सम्मानित किया
हाल ही में संपन्न हुए XXII राष्ट्रमंडल खेलों 2022 में भारतीय सेना के एथलीटों ने चार स्वर्ण, एक रजत और तीन कांस्य पदक जीतकर बेहद शानदार प्रदर्शन किया। व्यक्तिगत पदक विजेताओं में भारोत्तोलन में नायब सूबेदार जेरेमी लालरिनुंगा  और हवलदार अचिंत शेउली , कुश्ती में सूबेदार दीपक पुनिया  और भर्ती हवलदार दीपक नेहरा , बॉक्सिंग में सूबेदार अमित पंघाल, वीएसएम  एवं सूबेदार मोहम्मद हुसामुद्दीन  तथा एथलेटिक्स में नायब सूबेदार अविनाश साबले  और सूबेदार संदीप कुमार  शामिल हैं।
यह वास्तव में एक सराहनीय उपलब्धि है कि राष्ट्रमंडल खेलों में हिस्सा लेने वाले दल में भारतीय सेना के 18 प्रतिभागियों में से आठ खिलाड़ियों ने भारत के लिए पदक जीते हैं। ये पदक भारतीय सेना द्वारा सावधानीपूर्वक नियोजित और लगातार चल रहे "मिशन ओलंपिक कार्यक्रम" का ही परिणाम हैं, जिसकी परिकल्पना वर्ष 2001 से की गई थी और इसे बेहतर प्रदर्शन प्राप्त करने के लिए लागू किया गया।
दल के भारत लौटने पर थल सेना प्रमुख  जनरल मनोज पांडेय और सेना मुख्यालय के वरिष्ठ अधिकारियों ने 10 अगस्त 2022 को दिल्ली कैंट में आयोजित एक विशेष समारोह में खिलाड़ियों को बधाई दी और उनके साथ चर्चा की।
सेना प्रमुख ने खिलाड़ियों को संबोधित करते हुए उनके उत्कृष्ट प्रदर्शन की सराहना की और कहा कि खेलों में भाग लेने वाले भारतीय सेना के प्रतिभागी राष्ट्र के लिए वास्तविक रोल मॉडल हैं। सेनाध्यक्ष ने कहा कि उनके व्यक्तिगत प्रदर्शन ने भारतीय सेना के साथ ही पूरे देश को भी गौरवान्वित किया है। जनरल मनोज पांडेय ने उन्हें आगामी सभी खेल प्रतियोगिताओं के लिए शुभकामनाएं भी दीं। सेना प्रमुख ने प्रतिभागियों को प्रशस्ति पत्र और नकद प्रोत्साहन देकर सम्मानित किया। पदक विजेताओं को प्रचलित नीति के अनुसार बारी-बारी से पदोन्नति भी मिलेगी।
स्वास्थ्य एवं परिवार कल्याण मंत्रालय
भारत में एक ही दिन में रिकॉर्ड 8.3 लाख से अधिक लोगों का परीक्षण हुआ
अब तक 2.68 करोड़ से अधिक नमूनों का परीक्षण किया गया
प्रति दस लाख की आबादी पर परीक्षण  19,453 तक पहुंचा
भारत में एक ही दिन में 8 लाख/दिन के परीक्षण के अहम आंकड़े को पार करते हुए पिछले 24 घंटों में रिकॉर्ड 8,30,391 नमूनों के परीक्षण किए गए हैं। ‘टेस्ट, ट्रैक एंड ट्रीट’ यानी परीक्षण, निगरानी और उपचार की कार्यनीति का पालन करते हुए भारत प्रति दिन 10 लाख परीक्षण कराने की क्षमता तक पहुंचने के लिए तैयार है।
कोविड-19 के संक्रमित मामलों  की शुरूआत में ही पहचान करने और ऐसे मामले में संक्रमित लोगों को आइसोलेशन में रखने के पहले महत्वपूर्ण कदम के रूप में बड़े स्तर पर परीक्षण कराने के केंद्र और राज्य / केंद्रशासित प्रदेश सरकारों के मजबूत संकल्प और दृढ़ संकल्प की वजह से भारत में तेजी से प्रति दिन किए गए परीक्षणों की संख्या में वृद्धि हुई है। जुलाई, 2020 के पहले सप्ताह में सप्ताह-वार औसत दैनिक परीक्षण लगभग 2.3 लाख से बढ़कर अगस्त के इस मौजूदा सप्ताह में 6.3 लाख से अधिक हो गया है।
पिछले 24 घंटों में किए गए रिकॉर्ड 8 लाख से अधिक परीक्षणों के साथ आज की तारीख में अब तक कुल 2,68,45,688 लोगों के परीक्षण कराए जा चुके हैं। प्रति दस लाख की आबादी पर परीक्षण की संख्या में भी तेजी देखी गई है जो अभी 19453 तक पहुंच गई है।
परीक्षण के मामले में इस बड़ी उपलब्धि का एक ठोस कारण देश भर में परीक्षण प्रयोगशालाओं का निरंतर होता विस्तार है। जनवरी, 2020 में केवल एक प्रयोगशाला से आज देश में सरकारी क्षेत्र की 947 और निजी क्षेत्र की 486 प्रयोगशालाओं के साथ कुल 1433 प्रयोगशालाएं कार्यरत हैं। यह केंद्र और राज्य / केंद्रशासित प्रदेश सरकारों के समन्वित प्रयासों का प्रमाण है।
विभिन्न प्रकार की प्रयोगशालाओं में शामिल हैं:
• वास्तविक समय आरटी पीसीआर आधारित परीक्षण प्रयोगशालाएं: 733 
• ट्रूनेट आधारित परीक्षण प्रयोगशालाएं: 583 
• सीबीएनएएटी आधारित परीक्षण प्रयोगशालाएं: 117 
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।